open-index/open-wikipedia-markdown huggingface dataset:
Ålands flagg

**Ålands flagg**, slik vi nå kjenner det, ble vedtatt av Ålands Landsting (selvstyreforsamling) i 1953 og godkjent av republikken Finlands president i 1954. Ålands flagg følger mønsteret for Nordens korsflagg. Fargene mellomblå, gult og rødt er Ålands og Finlands  våpenfarger. Flagget kan også tolkes som det svenske flagget med et rødt kors i midten.

Flagget er i størrelsesforholdet 17:26. De blå feltene er 6:8 ved stangsiden og 6:13 i flaggets frie ende. Korsets bredde tilsvarer 5 enheter hvorav de gule kantene tilsvarer 1,5 enheter hver og det røde korset 2 enheter. 

## Flaggdager
Åland har tre offisielle flaggdager:
* 30. mars: dagen for feiring av Ålands demilitarisering og nøytralitet 
* siste søndag i april: Det ålandske flaggets dag
* 9. juni: Ålands selvstyredag 

## Flagglovgivning
Ålands flagg er lovregulert gjennom *Landskapslag (1992:41) om Ålands flagga*. Her fastsettes flaggets størrelsesforhold og det gis bestemmelser om flaggets anvendelse. Flaggloven bestemmer at Ålands flagg kan benyttes som handelsflagg av fartøyer som er hjemmehørende i landskapet. Fartøyer som drives av landskapsmyndighetene er pålagt å føre Ålands flagg. Loven gir videre bestemmelser om et eget spesialflagg for fritidsfarkoster. dette er senere fastsatt til å ha splitt, samt båt- eller seilforeningens merke i øvre felt på stangsiden av flagget.

I 2004 utga Landskapsstyrelsen retningslinjer for fargene i Ålands flagg. Her gis det spesifikasjoner for fargene i Natural Colour System, Pantone Matching System og CMYK.

## Tidligere flagg
Et flagg for Åland ble skapt allerede i 1922; det besto av en vannrett gul stripe på blå duk, men ble ikke offisielt vedtatt. Dette flagget ble kjent som «trevådsflaggan». Formen blir forklart som det svenske flagget uten den vertikale korsarmen og viser til den ålandske befolkningens bestrebelser på å bevare sin svenske kultur og fremme tilhørigheten til Sverige.

## Eksterne lenker
* Ålands lagsamling 2004 med Landskapslag (1992:41) om Ålands flagga 
* Landskapsförorning om riktlinjer för Ålands flaggas färger. (Ålands författningssamling 15/2004).
Grunnbeløpet i folketrygden

**Grunnbeløpet i [[folketrygden]]** (forkortes vanligvis til **G**) benyttes som grunnlag for å beregne norske trygde- og pensjonsytelser. Regelverket kan for eksempel si at en gitt ytelse skal være på 3G, eller at en person ikke har rett på en gitt ytelse dersom vedkommende har annen inntekt over 2G. G brukes også for å beregne pensjonspoeng.

Grunnbeløpets størrelse ble før 2011 vedtatt av Stortinget på bakgrunn av forhandlinger i det årlige trygdeoppgjøret. Dette skjedde første gang da folketrygden ble opprettet i 1967. Beløpet ble da satt til 5400 kroner. Grunnbeløpet reguleres årlig (fra 1991) med virkning fra 1. mai.

Fra 1. mai 2025 tilsvarer G 130 160 kroner.

Stortinget har vedtatt retningslinjer for regulering av grunnbeløpet. Det er et mål at beløpet skal ha samme utvikling som lønn for yrkesaktive, og i perioden 2003–2007 var gjennomsnittlig vekst både i G og årslønn for alle grupper 4,2 prosent per år.

## Tidligere G-beløp

## Referanser


## Eksterne lenker
* nav.no Grunnbeløpet i folketrygden 
* g.nav.no nettjeneste for å slå opp gjeldende eller historisk grunnbeløp
* Regulering av folketrygdens grunnbeløp og pensjoner
Gun Hellsvik

**Gun Birgitta Hellsvik** (født **Blomgren**; 1942–2016) var en svensk jurist, politiker, (Moderaterna), justisminister 1991–94, riksdagsmedlem og leder for justiskomiteen i Sveriges riksdag 1994-2001,generaldirektør for Patent- och registreringsverket 2001–2007. Hun var også leder av styret for Högskolan i Borås 2004–2007.
Hellsvik var leder av Nordisk råds svenske delegasjon 1998–2001 og president i
1999.

## Referanser


## Eksterne lenker
*
Stavanger/Sandnes

**Stavanger/Sandnes** er Norges tredje største tettsted bestående av sammenhengende tettbebyggelse i kommunene Stavanger, Sandnes, Sola og Randaberg. Tettstedet, som definert av Statistisk sentralbyrå, hadde 239 055 innbyggere i 2024. Tettstedet hadde i 2024 den største prosentvise økningen av de største tettstedene, med 1,8% vekst i folketallet. Kommunene i tettstedet utgjør «Nord-Jæren» i regionen Jæren, og hadde tilsammen  innbyggere per 1. januar 2025, fordelt over 467,5 kvadratkilometer. 

Tettstedet er skapt ved at bebyggelsen langs hovedveiene sørover fra Stavanger har vokst og ført til at de to byene Stavanger og Sandnes er vokst sammen, og ifølge SSBs definisjon for tettsteder er de to byene nå å oppfatte som ett tettsted. Tettbebyggelser i kommunene Sola og Randaberg mot grensene er også nær nok til å inkluderes i dette.

Tettstedet Stavanger/Sandnes er den sentrale del av byregionen Stavangerregionen.

## Se også
* Liste over Norges største tettsteder
* Konurbasjon

## Referanser


## Eksterne lenker
*  Stavanger kommune
*  Sandnes kommune
QNH

**QNH** er en Q-kode brukt i luftfarten.
 
Flyenes høydemåler har en innstilling der trykk kan settes inn, for eksempel verdien for QNH-trykket for en flyplass. Da vil høydemåleren vise riktig høyde over havet når flyet står på, eller lander på flyplassen. Når bakketrykket for standardatmosfæren (1013,25 hPa) settes inn, viser høydemåleren trykkhøyde som benevnes "Flight level"

QNH er lufttrykket målt de siste timene på høyeste punkt på den aktuelle rullebanen, omregnet til havets nivå ved en hydrostatisk ligning. Når høydemåleren er innstilt på flyplassens aktuelle QNH, vil den vise riktig høyde over havet når flyet lander, eller står på flyplassen. 

QNH kan endre seg fort, særlig når et lavtrykk passerer regionen. Et lavtrykk kan ha store trykkforskjeller på korte avstander. Slike trykkfall ved fronter i et lavtrykk kan gi feilmålinger på høydeangivelsen der det ser ut til at flyet er flere hundre meter høyere enn det egentlig er. Ved bruk av autopilot vil autopiloten sørge for å holde flyet i samme trykkhøyde, men i et lavtrykk kan dette bety nedstigning med flere hundre meter. Transponderen som gir høydeinformasjon til flygelederne baserer seg på en trykkmåler som i denne situasjon vil vise "ønsket" flygehøyde selv om flyet kan være mye lavere. For fly som flyr i mange tusen meters høyde har disse forskjellene ingen betydning. 

QNH benyttes av et luftfartøy – der QNH-en stilles etter forholdene under Transition altitude (7000 fot i Norge).  Småfly som flyr over nordlige østlandet under 8000 fot over havet og har kontakt med flygeledersentralen i Røyken på radioen, får oppgitt Gardermoen QNH eller Leirin QNH. Flyr man fra høytrykk til lavtrykk med samme QNH innstilling, må man fly lavere for å få samme høydevisning på høydemåleren. I lave høyder kan terrenget komme farlig nær om QNH ikke oppdateres.

I Europa angis QNH i hektopascal, mens i USA angis trykket i tommer (inches) kvikksølv.

## Se også
* QFF
* QFE
* Høydemåler
* Q-kode
Ordenstall

**Ordenstall** beskriver nummer i en rekke og kalles derfor også **rekketall**. *Første* er ordenstallet som viser til nummer én i en rekke.

I nynorsk følges *første* av *andre*, mens bokmål har alternativet *annen* i tillegg til *andre*.
Deretter følger *tredje, fjerde, femte *osv. 

## Format
Ordenstall skrevet med tall må etterfølges av punktum.
 
Eksempler: *4*'.** juli'', ''17**.** mai'', ''51**.*' bataljon*.

På andre språk – og tidligere også på norsk – er det vanlig å skrive det suffikset som legges til tallordet for å gjøre det til et ordenstall (suffikset skrives da gjerne i forhøyet skrift).

Eksempler: 

*Engelsk: 1st (first), 2nd (second), 3rd (third).
*Fransk: 1er (premier), 2ème (deuxième), 3ème (troisième).
*Norsk (foreldet): 1ste (første), 2dre (andre), 3dje (tredje).

## Kongelige
For kongelige personer, er det vanlig å bruke romertall for å skrive ordenstall. Slik får vi Harald V (Harald den femte) eller Ludvig XVI av Frankrike (Ludvig sekstende av Frankrike).

## Kilder
*Språkrådet om ordenstall
Olaf Vethe

**Olaf Vethe** (født 1954) er kjent som gründer av Birdstep.

Vethe grunnla Birdstep i 1996 og er kjent som opphavet til databaseteknologien IceBreaker. Han sluttet i Birdstep i 2001, men beholdt plassen i styret for selskapet. Mens han drev sitt eget investeringsselskap basert på inntekter fra salg av Birdstep-aksjer til HP, etablerte han selskapet Bearfoot Sofware for å utvikle en ny søkemotor. Målet var å utvikle en søkemotor som var raskere enn de andre.

## Bibliografi
* *En gründers bekjennelser : the early birdstep story*, Wolflite, 2003, 142 sider, 

## Referanser
Norge under EM i friidrett 2006

Norge deltok under EM i friidrett 2006 som ble arrangert 7.&ndash;13. august 2006 i Göteborg. Utøvere fra Norge tok to medaljer under mesterskapet.

Følgende norske utøvere deltok under EM 2006: 

## Herrer
*Marius Bakken
*Quincy Douglas
*John Ertzgaard
*Trond Idland
*Steffen Kjønnås
*Bjørnar Ustad Kristensen
*Andreas Kristiansen
*Bård Kvalheim
*Christian Settemsli Mogstad
*Ronny Nilsen
*Trond Nymark
*Karl Johan Rasmussen
*Martin Rypdal
*Morten Sand
*Henrik Sandstad
*Lars Eric Sæther
*Andreas Thorkildsen
*Erik Tysse
*Hans Olav Uldal
*Einar Inge Aasen

## Damer
*Anne Gerd Eieland
*Mona Holm
*Ragnhild Kvarberg
*Kirsten Melkevik Otterbu
*Elisabeth Slettum
*Grete Snyder
*Susanne Wigene

## Eksterne lenker
* Resultater hos European Athletic Association
* VG 4. august 2006: «Norges EM-tropp»
Høyesterettsdommer

**Høyesterettsdommer** er den alminnelige betegnelsen på en dommer som er ansatt i den øverste domstolen innen et rettssystem (høyesterett). Høyesteretts&shy;dommer er ansett som en av de mest prestisje&shy;fylte embetene man kan få som jurist, og de som får en slik stilling må ha vist seg særlig kvalifiserte gjennom sin yrkeskarriere. Vanligvis tilstrebes det at dommerne i en høyesterett, i likhet med dommere i andre domstoler, skal ha en variert bakgrunn. Både jurister med bakgrunn i offentlig forvaltning, påtalemyndigheten og privat advokatvirksomhet bør således være representert.

## Norges Høyesterett

I Norges Høyesterett er det til enhver tid 20 høyesterettsdommere (19 dommere og 1 justitiarius). Antall dommere i Høyesterett ble økt fra 19 til 20 fra 2010 på grunn av økt arbeidsmengde.

For å bli høyesterettsdommer må man i tillegg til de alminnelige krav som gjelder for dommere være fylt 30 år, og måtte historisk ha avlagt juridisk embetseksamen med karakteren laud («beste karakter»). Denne karakteren er imidlertid avskaffet og nytt karaktersystem er ikke sammenlignbart med det som gjaldt før. Høyesterettsdommere må tre av når de fyller 70 år, men gis normalt avskjed i nåde og beholder tittel og rang som høysterettsdommer. Det er et offentlig uttalt mål at Norges Høyesterett skal avspeile den norske befolkningen i kjønn, alder og geografi. I tillegg bør dommerne i Høyesterett avspeile en bred yrkesmessig juristbakgrunn.

## Referanser
Thomas Bodström

**Thomas Lennart Bodström** (født 9. april 1962 i Uppsala, Uppsala län) er en svensk sosialdemokratisk politiker, jurist, svensk fotballspiller 1987&ndash;89 for AIK. 

Bodström var justisminister fra 11. oktober 2000 til 6. oktober 2006. Han ble valgt til vervet uten å ha vært medlem i Socialdemokraterna før han ble valgt, men fra 2002 har han representert partiet i Sveriges riksdag for Örebro län. Da han ble utnevnt, gikk han ut i avisene og fortalte at han hadde røykt hasj, og at han ved flere tilfeller hadde benyttet seg av svart arbeidskraft i hjemmet.  

Han er gift med Helén, som er lærer i ungdomsskolen, paret har fire barn. Han er sønn av tidligere utenriksminister Lennart Bodström (s).

I 2017 velger den svenske regjeringen å ikke innsette Thomas Bodström som ny landshövding i Stockholm grunnet Allra-saken.

Bodström har sittet som styreleder i Allra sitt styre, hvor flere av ledelsen mistenkes for å ha lurt svenske pensionssparere for 242 millioner kronor. Bodström er selv ikke anklaget i saken.

https://www.expressen.se/dinapengar/regeringen-upphaver-beslutet-om-bodstrom-som-landshovding/

## Bibliografi
* (2004) *[[700 dagar i Rosenbad]]* (Kriminalroman fra Sveriges regjeringskvartal Rosenbad)

## Referanser


## Eksterne lenker
* 
* 
* 
*  Presentasjon på Regeringskansliets hjemmeside
*  Riksdagen – KU-anmälningar
Slovakias flagg

Det nåværende **[[Slovakia|slovakiske flagg]]** ble antatt av Slovakias konstitusjon, som ble satt ikraft 3. september 1992. Fargene i flagget, rødt, hvitt og blått, er felles med flere andre slaviske land.

Slovakias flagg med tilsvarende form, men med et annet skjold, kan en i historien se helt tilbake til revolusjonsåret 1848, da en minoritet av slovaker var i konflikt med ungarere. Det ble også brukt uoffisielt i Tsjekkoslovakia før andre verdenskrig, av Den slovakiske republikk under krigen, og ble 1. mars 1990 tatt i bruk, uten våpenskjoldet, som Slovakias flagg innen Tsjekkoslovakia. Siden det slovakiske flagget uten våpenskjold er identisk med det russiske flagget, og også ligner Slovenias flagg, ble våpenskjoldet lagt til ved konstitusjonen i september 1992. En detaljert lov om flaggbruk i Slovakia kom i februar 1993
Jussbuss

**Jussbuss** er et rettshjelpstiltak stiftet i 1971 som drives av jusstudenter ved Universitetet i Oslo tilknyttet Institutt for kriminologi og rettssosiologi. 

Jussbuss gratis rettshjelp i enkeltsaker. Jussbuss jobber med de rettsområdene hvor behovet for rettshjelp er størst. I tillegg til behandling av enkeltsaker, jobber Jussbuss rettspolitisk innenfor de sine spesialfelt og driver dessuten med forskning innenfor feltene. 

## Organisasjonsstruktur
Jussbuss er delt inn i følgende fire faggrupper:  
* Utlendingsrett 
* Fengsel- og gjeldsrett
* Husleie- og svindelsrett
* Sosial-, trygd- og arbeidsrett. 
Hver gruppe består av seks fulltidsansatte saksbehandlere og tre deltidsansatte. Jussbuss har også en daglig leder, samt kontormedarbeidere. Alle saksbehandlere og daglig leder er jusstudenter. 

## Historikk

### Miljørettsgruppe
I 2015 ble det opprettet en miljørettsgruppe som et prøveprosjekt. 

### Tall for 2017
I 2017 behandlet Jussbuss  henvendelser.

### Nye lokaler
Vinteren 2015/2016 flyttet tiltaket til «Jusshuset» sammen med Gatejuristen og JURK. 

### Navneendring
Jussbuss endret navn fra Juss-Buss til Jussbuss 1. september 2016. 

## Priser og utmerkelser
Jussbuss mottok Wenche Foss’ ærespris i 2024. 

## Se også
* Fri rettshjelp
* JURK
* Jussformidlingen (UIB)
* Jushjelpa i Midt-Norge (NTNU)
* Jusshjelpa i Nord-Norge (UIT)

## Referanser


## Eksterne lenker
* 
*
Sunnan

**Sunnan** er et sted i Steinkjer kommune i Trøndelag. Stedet ligger ved Sundet, det 550 lange sundet mellom Snåsavatnet og Fossemvatnet. Sunnan hadde ca. 250 innbyggere i 2001, og færre enn 200 innbyggere etter 2003.

Sunnan stasjon var endestasjon for Nordlandsbanen (daværende Hell–Sunnanbanen) mellom 1905 og 1926. Stasjonen ble nedlagt i 1971. Sunnan ble valgt som endestasjon fordi det var uenighet om hvor traséen skulle gå videre til Grong.

Sundfossen kraftverk utnytter fallet på fire meter fra Snåsavatnet til Fossemvatnet.

## Referanser


## Eksterne lenker
* Norsk Jernbaneklubbs stasjonsdatabase: Sunnan
* Steinkjeravisa: Hell - Sunnan 100 år
Folkemusikkduo

**Folkemusikkduo** er en folkemusikkgruppe med to medlemmer. Ofte består den av en vokal utøver sammen med en musiker, men det kan også være andre sammensetninger. 

## Noen folkemusikkduoer
*Bruvoll/Halvorsen
*Harv
Clifton Reynes

**Clifton Reynes** er en landsby i det seremonielle grevskapet Buckinghamshire i England, omkring halvannen kilometer øst for Olney. Landsbyen utgjør et verdslig sogn i distriktet (*borough*) Milton Keynes, og har felles sogneråd med Newton Blossomville. I henhold til folketellingen i 2011 har landsbyen en befolkning på 178 innbyggere.

## Stedsnavnet
Navnets første ledd, *Clifton*, er av angelsaksisk opprinnelse og betyr «gård på klippe», en referanse til beliggenheten på en klippe over elven Great Ouse. Det andre leddet, *Reynes*, viser til slekten som den opprinnelige Lord of the Manor (godseieren) kom fra. I *[[Domesday Book]]* (1086) hadde det andre leddet enda ikke blitt tilføyd, og stedet nevnte som *Cliftone*. 

## Kirken
Sognekirken er viet til jomfru Maria, noe som er uvanlig for kirker i Buckinghamshire. Den har brystvern, til og med på gavlene. Tårnet antas å være normannisk, men toppen er antagelig noe senere, muligens fra 1300-tallet. De fleste av bygningene er fra 1200-, 1300- og 1400-tallet, og midtskipet er uvanlig høyt. Av særlig interesse er en døpefont fra 1300-tallet og middelaldermonumenter for familien Reynes. Disse inkluderer to par med avbildninger i tre; et par er av Ralph and Amabel de Reynes (ca. 1320–1330), mens det andre parter en noe eldre og ennå ikke identifisert.

## Referanser


## Eksterne lenker
Engelskspråklige aviser i ikke-engelskspråklige land

**Engelskspråklige aviser** forstås i denne artikkelen som papiraviser som kommer ut på engelsk i land hvor engelsk ikke er nasjonalspråk. 

Det kan være mange grunner til at man gir ut en papiravis på engelsk i et land. En grunn kan være at man har en minoritet som bruker engelsk, men det kan også skyldes at man vil gi aktuell informasjon til turister og andre som besøker landet uten å kunne landets språk. Noen land har også engelskspråklige aviser fra den tiden de var kolonier under Storbritannia. 

## Noen engelskspråklige aviser

## India
* The Times of India

## Israel
* Jerusalem Post

## Libanon
* Daily Star

## Nepal
* Kantipur Daily
* Kathmandu Post
* Nepali Times

## Nord-Korea
* The Pyongyang Times

## Norge
* The North Post

## Sør-Korea
* Korea Economic Daily
* Korea JoongAng Daily
* The Korea Herald
* The Korea Times
* The Seoul Times

## Ungarn
* Budapest Sun
Cold Brayfield

**Cold Brayfield** er en landsby og verdslig sogn i distriktet Milton Keynes i Buckinghamshire i England. Den er lokalisert omkring 5 km øst for Olney, ved grensen til Bedfordshire. Steder i nærheten er Lavendon og Turvey (over broen på Bedfordshires side av elven Great Ouse). Landsbyen er langt fra folkerik, ved folketellingen i 2010 hadde den 75 innbyggere.

Herregården i Brayfield tilhørte i eldre tid Blossomville-slekten fra Newton Blossomville. Sognekirken er dedikert jomfru Maria.

## Stedsnavnet
Elementene «bray/brain» og «field» er tolket som «åpent, høytliggende landskap». Første ledd «Cold» er antatt å referere til landsbyens kalde eller dystre lokalisering ved breddene av elven Great Ouse, men det er ingen nedtegnelser for dette.

Cold Brayfield er antagelig stedet som er omtalt som 'Bragenfelda' i et charter fra 967. Landsbyens navn er senere nedtegnet i chartere på 1100- og 1200-tallet som «Brauefeld», «Brawefeld» eller «Brauufeld», og ble til «Cold Brayfield» mot slutten av 1500-tallet.

## Referanser


## Eksterne lenker
* 
* «Cold Brayfield», *A Vision of Britain through time*
Balanseror

**Balanseror** er delen bak, ytterst på vingen på fly. Når balanseroret går opp, presses vingen nedover. Balanseroret er koblet til stikka og til balanseroret på den andre vingen. Når stikka skyves til høyre, går høyre vinge ned og venstre vinge opp. Flyet roterer rundt en akse langs flykroppen.

Når flyet svinger må balanseror, høyderor og sideror brukes koordinert slik at resultantkraften av tyngdekraft og sentrifugalkraft virker vinkelrett i forhold til flyets horisontalplan. Hvis disse rorene ikke brukes koordinert vil flykroppen skli sidelengs gjennom lufta og gi større luftmotstand. 

I sving er det mer løft på vingen i yttersving enn vingen i innersving. Da brukes balanserorene som motror for å motvirke at flyet roterer "inn i svingen".

Siden luften under vingene er litt tettere enn over vingen, kan balanseroret som beveges nedover få større luftmotstand enn balanseroret på andre vingen som beveges oppover. Flyet kan derfor svinge mot den siden der balanseroret beveges nedover. Denne svingeeffekten kalles balanserorenes sekundæreffekt. Den kan motvirkes ved samtidig bruk av sideroret. Skal flygeren vippe med vingene og fly rett fram, må siderorene brukes slik at svingeeffekten oppheves, noe som er en egen koordinasjonsøvelse.

Denne sekundæreffekten kan reduseres ved å plassere festet for staget på balanseroret i forhold til hengselene/opphenget for balanserorene, slik at utslaget nedover blir mindre enn utslaget oppover.

## Se også
* Høyderor
* Trimror
* Sideror
* Flyratt, senterstikke og sidestikke, tre alternative styreanordninger for høyde- og balanseror
Venus and Mars

***Venus And Mars*** er Wings' fjerde album og oppfølgeren til albumet *[[Band on the Run]]*, utgitt i mai 1975.

## Bakgrunn
Etter at to av medlemmene av gruppa hadde sluttet like før innspillingen av *[[Band on the Run]]*, måtte McCartney nå få inn to nye fjes for å gjenbygge gruppa. Han hyret inn den unge gitaristen Jimmy McCulloch og trommeslageren Joe English, og dermed kunne innspillingene starte.

Denne gangen bestemte de seg for å spille inn albumet i New Orleans, noe albumet også til en viss grad preges av (spesielt på låtene «Listen to What the Man Said», «Call Me Back Again» og «You Gave Me The Answer»).

## Utgivelse
Det var knyttet store forventninger til *Venus And Mars* etter det enormt suksessfulle *[[Band on the Run]]*-albumet. Og forventningene ble til en viss grad innfridd.

Som en smakebit på hva som skulle komme, ble «Listen to What the Man Said» lansert som singel. Den føyk rett til topps på de amerikanske hitlistene og bidro til at også albumet fikk en god start på sin listevandring. Albumet noterte seg for topplasseringer i både USA, England og Norge. 

Men på tross av den kommersielle suksessen: kritikerne var ikke like fornøyd med dette albumet som de hadde vært med forgjengeren. Men likevel regnes *Venus and Mars* som Wings' nest beste album etter *[[Band on the Run]]*.

## Sporliste
Alle komposisjoner av Paul McCartney, dersom ikke annet er oppgitt.

# «Venus and Mars» – 1:20
# «Rock Show» – 5:31
# «Love in Song» – 3:04
# «You Gave Me the Answer» – 2:15
# «Magneto and Titanium Man» – 3:16
# «Letting Go» – 4:33
# «Venus and Mars (Reprise)» – 2:05
# «Spirits of Ancient Egypt» – 3:04
# «Medicine Jar» (Jimmy McCulloch/Colin Allen) – 3:37
# «Call Me Back Again» – 4:59
# «Listen to What the Man Said» – 4:01
# «Treat Her Gently/Lonely Old People» – 4:21
# «Crossroads Theme» (Tony Hatch) – 1:00
### Bonusspor på CD-utgivelse fra 1993
# «Zoo Gang» – 2:01 (temaet til TV-serien *The Zoo Gang*)
# «Lunch Box/Odd Sox» – 3:50 (B-siden til singelen «Coming Up»)
# «My Carnival» – 3:57 (B-siden til singelen «Spies Like Us»)

## Personell
*Paul McCartney:  vokal, bass, gitarer, keyboard, piano 
*Denny Laine: gitarer, keyboard, vokal
*Linda McCartney: keyboard, perkusjon, vokal
*Jimmy McCulloch: gitarer, vokal
*Joe English: trommer, perkusjon
*Geoff Britton: trommer (spor 3, 6 og 9)
### Andre medvirkende
*Kenneth «Afro» Williams: conga
*Dave Mason: gitar
*Tom Scott: saksofon
*Allen Toussaint: piano, keyboard

## Eksterne lenker
*
Genesee County (Michigan)

**Genesee County** er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Lapeer County i øst, Shiawassee County i vest, Oakland County i sørøst, Livingston County i sørvest, Tuscola County i nordøst og mot Saginaw County i nordvest.

Genesee Countys totale areal er 1&nbsp;682 km² hvorav 25 km² er vann. I 2000 hadde fylket 436&nbsp;141 innbyggere og administrasjonssenteret ligger i byen Flint. 

Fylket ble grunnlagt i 1835 av land fra fylkene Lapeer, Saginaw og Shiawassee County. Det har fått sitt navn av nybyggere fra New York som oppkalte det etter fylket Genesee County i New York.
 
## Eksterne lenker
*
Wings at the Speed of Sound

***Wings at the Speed of Sound*** er det femte albumet til Wings, utgitt i mars 1976. Det ble spilt inn i en pause i bandets verdensomspennende *[[Venus and Mars]]*-turné.

Etter en serie konserter i Australia i november 1975 tok Wings en pause fra turneen for å tilbringe tid sammen med familiene, og i januar 1976 dro de til Abbey Road Studios i London for å spille inn *Wings at the Speed of Sound*. Det var det første albumet McCartney spilte inn i England siden *[[Red Rose Speedway]]*. Albumet var ferdig i løpet av februar, og bandet fullførte verdensturnéen. 

## Sporliste
Alle komposisjoner av Paul McCartney, dersom ikke annet er oppgitt.

#«Let 'Em In» &ndash; 5:10
#«The Note You Never Wrote» &ndash; 4:19 (*vokal: [[Denny Laine]]*)
#«She's My Baby» &ndash; 3:06
#«Beware My Love» &ndash; 6:27
#«Wino Junko» (Jimmy McCulloch/Colin Allen) &ndash; 5:19 (*vokal :[[Jimmy McCulloch]]*)
#«Silly Love Songs» &ndash; 5:53
#«Cook of the House» &ndash; 2:37 (*vokal: [[Linda McCartney]]*)
#«Time to Hide» (Denny Laine) &ndash; 4:32 (*vokal: [[Denny Laine]]*)
#«Must Do Something About It» &ndash; 3:42 (*vokal: [[Joe English]]*)
#«San Ferry Anne» &ndash; 2:06
#«Warm and Beautiful» &ndash; 3:12
### Bonusspor på CD-utgivelse fra 1993
#«Walking in the Park with Eloise» (James McCartney) &ndash; 3:07 (innspilt i Nashville under navnet *The Country Hams*)
#«Brige over the River Suite» &ndash; 3:12 (innspilt i Nashville under navnet *The Country Hams*)
#«Sally G» &ndash; 3:37 (B-siden til singelen «Junior's Farm»)

## Personell
*Paul McCartney:  vokal, bass, gitar, keyboard, piano 
*Denny Laine: gitar, keyboard, vokal
*Linda McCartney: keyboard, perkusjon, vokal
*Jimmy McCulloch: gitar, vokal
*Joe English: trommer, perkusjon

## Eksterne lenker
*
Wings Over America

***Wings over America*** er det sjette albumet som ble utgitt av Wings, og bandets eneste konsertalbum. Det ble opprinnelig utgitt som et trippelalbum i 1976, mens nyutgivelsen fra 1987 kom på dobbelt-CD.

## Sporliste
Alle komposisjoner av Paul McCartney, dersom ikke annet er oppgitt.

#«Venus and Mars/Rock Show/Jet» &ndash; 10:20
#«Let Me Roll It» &ndash; 3:45
#«Spirits of Ancient Egypt» &ndash; 4:06
#«Medicine Jar» (Jimmy McCulloch/Colin Allen) &ndash; 4:06
#«Maybe I'm Amazed» &ndash; 5:20
#«Call Me Back Again» &ndash; 5:16
#«Lady Madonna» (Paul McCartney/John Lennon) &ndash; 2:37
#«The Long and Winding Road» (Paul McCartney/John Lennon) &ndash; 4:29
#«Live and Let Die» &ndash; 3:34
#«Picasso's Last Words» &ndash; 1:54
#«Richard Cory» (Paul Simon) &ndash; 3:05
#«Bluebird» &ndash; 3:44
#«I've Just Seen a Face» (Paul McCartney/John Lennon) &ndash; 2:11
#«Blackbird» (Paul McCartney/John Lennon) &ndash; 2:27
#«Yesterday» (Paul McCartney/John Lennon) &ndash; 1:50
#«You Gave Me the Answer» &ndash; 2:06
#«Magneto and Titanium Man» &ndash; 3:21
#«Go Now» (Larry Banks/Milton Bennett) &ndash; 3:47
#«My Love» &ndash; 4:15
#«Listen to What the Man Said» &ndash; 3:41
#«Let 'Em In» &ndash; 4:08
#«Time to Hide» (Denny Laine) &ndash; 4:56
#«Silly Love Songs» &ndash; 6:05
#«Beware My Love» &ndash; 4:59
#«Letting Go» &ndash; 4:34
#«Band on the Run» &ndash; 5:46
#«Hi Hi Hi» &ndash; 3:49
#«Soily» &ndash; 5:45

## Personell
*Paul McCartney: vokal, bass, akustisk gitar, piano, keyboard
*Linda McCartney: keyboard, perkusjon, piano, vokal
*Denny Laine: elektrisk gitar, bass, piano, keyboard, perkusjon, munnspill, vokal
*Jimmy McCulloch: gitarer, bass, vokal
*Joe English: trommer, perkusjon, vokal
*Tony Dorsey: trombone, perkusjon.
*Howie Casey: saksofon, perkusjon
*Steve Howard: trompet, flygelhorn, perkusjon
*Thaddeus Richard: saksofon, klarinett, fløyte, perkusjon

## Eksterne lenker
*
Paul Robeson-prisen

**Paul Robeson-prisen** ble etablert av Antirasistisk Senter i 1986 og blir delt ut til nordmenn som har vist evne til å fremme kulturelt mangfold på en positiv måte.

Prisen er oppkalt etter den amerikanske atleten, sangeren, skuespilleren og borgerrettsforkjemperen Paul Robeson, født 1898.

Paul Robeson-prisen er delt ut til: 
* 1986 Odd Børretzen  
* 1988 Simon Flem Devold 
* 1990 Anne-Cath. Vestly og Trond-Viggo Torgersen 
* 1992 Jan Garbarek 
* 1994 Erik Bye 
* 1996 Øyvind Johnson 
* 2002 Robert Stoltenberg 
*2019 Mari Boine 

## Referanser
London Town

***London Town*** er det sjuende albumet av Wings og ble lansert i 1978. Innspillingen ble både langvarig og begivenhetsrik. To medlemmer forlot bandet og en baby ble født i løpet av innspillingen.

Etter suksessen med *[[Wings at the Speed of Sound]]* planla Paul McCartney å kopiere suksessen i 1977, men ting gikk ikke helt som planlagt. 

I februar 1977 begynte innspillingen i Abbey Road Studios og fortsatte til slutten av mars. Planene om en ny USA-turne måtte skrinlegges da Linda ble gravid med parets tredje barn. Wings dro til Jomfruøyene der de spilte inn flere nye låter om bord på et skip. I august samme år spilte de inn låten «Mull of Kintyre», som ble tidenes mest solgte single i Storbritannia. 

*London Town* ble klar for utgivelse i 1978 og møtte hovedsakelig gode kritikker og solgte bra. Den nådde andreplass på VG-lista. 

## Sporliste
Alle komposisjoner av Paul McCartney, dersom ikke annet er oppgitt.

#«London Town» (Paul McCartney/Denny Laine) &ndash; 4:10
#«Cafe on the Left Bank» &ndash; 3:25
#«I'm Carrying» &ndash; 2:44
#«Backwards Traveller» &ndash; 1:09
#«Cuff Link» &ndash; 1:59
#«Children Children» (Paul McCartney/Denny Laine) &ndash; 2:22
#* *Vokal av [[Denny Laine]]*
#«Girlfriend» &ndash; 4:39
#«I've Had Enough» &ndash; 3:02
#«With a Little Luck» &ndash; 5:45
#«Famous Groupies» &ndash; 3:36
#«Deliver Your Children» (Paul McCartney/Denny Laine) &ndash; 4:17
#* *Vokal av [[Denny Laine]]*
#«Name and Address» &ndash; 3:07
#«Don't Let It Bring You Down» (Paul McCartney/Denny Laine) &ndash; 4:34
#«Morse Moose and the Grey Goose» (Paul McCartney/Denny Laine) &ndash; 6:25
**Bonusspor på CD-utgivelse fra 1993**

# «Girls' School» &ndash; 4:38
# «Mull of Kintyre» (Paul McCartney/Denny Laine) &ndash; 4:42
## Personell
*Paul McCartney – vokal, bass, trommer, gitarer, fiolin, blokkfløyte, perkusjon, keyboard, flageolett og gitar med Gizmotron på «I'm Carrying»
*Denny Laine – gitar, bass, keyboard, blokkfløyte, flagolett, perkusjon, vokal
*Linda McCartney – perkusjon, keyboard, vokal
*Jimmy McCulloch – gitar, perkusjon
*Joe English – trommer, vokal, perkusjon, munnspill   Sangen «Girlfriend» ble senere covret av Michael Jackson på albumet hans *[[Off the Wall]]* fra 1979.  Denny Laine inkluderte versjoner av «Children Children» og «Deliver Your Children» på albumet hans *Wings at the Sound of Denny Laine* fra 1996.  

## Eksterne lenker
*
Lapeer County

**Lapeer County** er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot St. Clair County i øst, Genesee County i vest, Macomb County i sørøst, Oakland County i sørvest, Sanilac County i nordøst og mot Tuscola County i nordvest.

Lapeer Countys totale areal er 1&nbsp;717 km²  hvorav 23 km² er vann. I 2000 hadde fylket 87&nbsp;904 innbyggere og administrasjonssenteret ligger i byen Lapeer. 

Fylket ble opprettet i 1822 av land fra fylkene Oakland og St. Clair  County. Det har kanskje fått sitt navn etter en amerikanisering av det franske ordet *le pierre* (steinen) som sikter til flint. Fylket fikk fulle rettigheter 20. januar 1835.

## Referanser


## Eksterne lenker
*
Wings Greatest

***Wings Greatest*** er et samlealbum av Wings, utgitt i 1978. Albumet inneholder Wings' mest kjente sanger, samt «Another Day» som ble utgitt av Paul McCartney som soloartist på albumet *[[McCartney]]*, og «Uncle Albert/Admiral Halsey» som ble utgitt under navnet «Paul & Linda McCartney» på albumet *[[Ram (album)|Ram]]*.

## Sporliste
Alle komposisjoner av Paul & Linda McCartney, dersom ikke annet er oppgitt.

#«Another Day» &ndash; 3:42
#* *Paul McCartneys første solosingel i februar 1971*
#«Silly Love Songs» &ndash; 5:52
#«Live and Let Die» &ndash; 3:11
#«Junior's Farm» &ndash; 4:21
#«With a Little Luck» (Paul McCartney) &ndash; 5:45
#«Band on the Run» &ndash; 5:10
#«Uncle Albert/Admiral Halsey» &ndash; 4:48
#* *Utgitt av Paul & Linda McCartney på albumet *Ram* i mai 1971*
#«Hi Hi Hi» &ndash; 3:07
#«Let 'Em In» (Paul McCartney) &ndash; 5:09
#«My Love» &ndash; 4:08
#«Jet» &ndash; 4:06
#«Mull of Kintyre» (Denny Laine/Paul McCartney) &ndash; 4:43

## Eksterne lenker
*
Saginaw County

**Saginaw County** er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Shiawassee County i sør, Tuscola County i øst, Gratiot County i vest, Genesee County i sørøst, Clinton County i sørvest, Bay County i nordøst og mot Midland County i nordvest.

Saginaw Countys totale areal er 2&nbsp;113 km² hvorav 18 km² er vann. I 2000 hadde fylket 210&nbsp;039 innbyggere og administrasjonssenteret ligger i byen Saginaw. 

Fylket ble grunnlagt i 1822 av land fra Oakland County og det har sitt navn etter en indiansk ord. 
## Eksterne lenker
*
Gratiot County

**Gratiot County** er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Clinton County i sør, Saginaw County i øst, Montcalm County i vest, Shiawassee County i sørøst, Ionia County i sørvest, Midland County i nordøst og mot Isabella County i nordvest.

Gratiot Countys totale areal er 1&nbsp;480 km²  hvorav 4 km² er vann. I 2000 hadde fylket 42&nbsp;285 innbyggere og administrasjonssenteret ligger i byen Ithaca og fylkets største by er Alma. 

Fylket ble grunnlagt i 1855 og har fått sitt navn etter Charles Gratiot, en offiser som bygget Fort Gratiot. 
## Eksterne lenker
*
Montcalm County

**Montcalm County** er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Isabella County i nordøst, Gratiot County i øst, Ionia County i sør, Kent County i sørvest og mot Newaygo County i vest.

Montcalm Countys totale areal er 1&nbsp;967 km² hvorav 34 km² er vann. I 2000 hadde fylket 61&nbsp;266 innbyggere og administrasjonssenteret ligger i byen Stanton. 

Fylket ble grunnlagt i 1831 av land fra blant annet Mackinac County og det har fått sitt navn etter marki Louis-Joseph de Montcalm. 
## Eksterne lenker
*
Newaygo County

**Newaygo County** er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Lake County i nord, Mecosta County i øst, Montcalm County i øst, Kent County i sørøst, Muskegon County i sørvest og mot Oceana County i vest.

Newaygo Countys totale areal er 2&nbsp;231 km² hvorav 49 km² er vann. I 2000 hadde fylket 47&nbsp;874 innbyggere og administrasjonssenteret ligger i byen White Cloud. 

Fylket ble grunnlagt i 1840 av land fra fylkene Mackinac og Oceana County.
Det har fått sitt navn etter enten obijweindianernes høvding eller et indiansk ord som betyr *mye vann*. '
## Eksterne lenker
*
Mecosta County

**Mecosta County** er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Osceola County i nord, Isabella County i øst, Montcalm County i sør og mot Newaygo County i vest. Administrasjonssenteret ligger i byen Big Rapids. 

Fylket ble grunnlagt i 1840 av land fra fylkene Mackinanac og Oceana County og har fått sitt navn etter en indianerhøvding. 
## Eksterne lenker
*
Ionia County

**Ionia County** er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Montcalm County i nord, Clinton County i øst, Kent County i vest, Eaton County i sørøst, Barry County i sørvest og mot Gratiot County i nordøst.

Ionia Countys totale areal er  km² hvorav 18 km² er vann. I 2000 hadde fylket  innbyggere og administrasjonssenteret ligger i byen Ionia. 

Fylket ble grunnlagt i 1831 av land fra blant annet Mackinac County.
Det har fått sitt navn etter en gammel gresk region. 

## Eksterne lenker
*
Clinton County (Michigan)

**Clinton County** er et fylke i den amerikanske delstaten Michigan. Det ligger i de sentrale delene på den sørlige halvøya (Lower Peninsula) og grenser mot Gratiot County i nord, Shiawassee County i øst, Ionia County i vest, Ingham County i sørøst, Eaton County i sørvest, Saginaw County i nordøst og mot Montcalm County i nordvest.

Clinton Countys totale areal er 1&nbsp;480 km² hvorav 8 km² er vann. I 2000 hadde fylket 64&nbsp;753 innbyggere og administrasjonssenteret ligger i byen St. Johns. 

Fylket ble grunnlagt i 1831 og har fått sitt navn etter guvernør DeWitt Clinton. 
## Eksterne lenker
*
Eaton County

**Eaton County** er et fylke i den amerikanske delstaten Michigan. Det ligger i de sentrale delene på den sørlige halvøya (Lower Peninsula) og grenser mot Clinton County i nordøst, Ingham County i øst, Jackson County i sørøst, Calhoun County i sør, Barry County i vest og mot Ionia County i nordvest.

Eaton Countys totale areal er 1&nbsp;493 km² hvorav 7 km² er vann. I 2000 hadde fylket 103&nbsp;655 innbyggere og administrasjonssenteret ligger i byen Charlotte. 

Fylket ble grunnlagt i 1829 og har fått sitt navn etter John Eaton som var krigsminister under president Andrew Jackson. 
## Eksterne lenker
*
119 (tall)

**119** (*ett hundre og nitten*) er det naturlige tallet som kommer etter 118 og kommer før 120.

119 er et oddetall.

119 er atomnummeret til ununennium.

119 er CXIX i romertall.
Ingham County

**Ingham County** er et fylke i den amerikanske delstaten Michigan. Det ligger i de sentrale delene på den sørlige halvøya (Lower Peninsula) og grenser mot Jackson County i sør, Livingston County i øst, Eaton County i vest, Washtenaw County i sørøst, Shiawassee County i nordøst og mot Clinton County i nordvest.

Ingham Countys totale areal er 1&nbsp;453 km² hvorav 5 km² er vann. I 2000 hadde fylket 279&nbsp;320 innbyggere og administrasjonssenteret ligger i byen Mason. Michigans hovedstad; Lansing ligger i fylket og er den eneste delstatshovedstad i landet som ikke også er sete for fylket.

Fylket ble grunnlagt i 1829 av land fra blant annet fylkene Shiawassee og Washtenaw County og har fått sitt navn etter Samuel D. Ingham som var finansminister under president Andrew Jackson.
 
## Eksterne lenker
*
Shiawassee County

**Shiawassee County** er et fylke i den amerikanske delstaten Michigan. Det ligger i de sentrale delene på den sørlige halvøya (Lower Peninsula) og grenser mot Saginaw County i nord, Genesee County i øst, Clinton County i vest, Livingston County i sørøst, Ingham County i sørvest og mot Gratiot County i nordvest.

Shiawassee Countys totale areal er 1&nbsp;400 km² hvorav 5 km² er vann. I 2000 hadde fylket 71&nbsp;687 innbyggere og administrasjonssenteret ligger i byen Corunna.

Fylket ble grunnlagt i 1822 av land fra fylkene Oakland og St. Claire County og har fått sitt navn etter elven Shiawassee River.
 
## Eksterne lenker
*
Jennifer Coolidge

**Jennifer Coolidge** (født 1961) er en amerikansk skuespillerinne.

Coolidge er mest kjent for rollen som «Stifler's mom» i *[[American Pie]]*-filmene, selv om hun også har hatt en lang rekke biroller i andre filmer, inkludert som Hilary Duffs stemor i *[[A Cinderella Story]]*, manikyristen «Paulette» i *[[Lovlig blond]]* og som stemmen til «tante Fanny» i animasjonafilmen *[[Robotene]]*. Hun har hatt komedieroller i mockymentarene *Best in Show* og *A Mighty Wind*, begge regissert av Christopher Guest, samt at hun opptrådte i filmen *[[Date Movie]]* fra 2006, der hun parodierte Barbra Streisands opptreden i *[[Svigers er aller verst]]*.

Innen TV-skuespill er Coolidge mest kjent for sin stadig tilbakevendende gjesterolle som Joeys agent i TV-serien *[[Joey]]*. Hun hadde opprinnelig medvirket i en episode i siste sesong av *[[Venner for livet]]*, der hun spilte «Amanda», en taktløs og hemningsløs wannabe som Phoebe og Monica forsøker å bli kvitt. Hun har også opptrådt i *[[According to Jim]]* som Jims søster, samt i *[[Seinfeld]]*-episoden «The Masseuse».

## Filmografi

## Referanser


## Eksterne lenker
*
Scar (Løvenes konge)

**Scar** er en figur fra Disneys helaften tegnefilm Løvenes konge. Navnet hans kommer av et arr over det venstre øyet. Rollefiguren er basert på litterære skurker som Claudius fra *[[Hamlet]]* og Iago fra *[[Othello]]*. For ytterligere å understreke karakterens «skurkskap» og tyranni, baserte forfatterne Scar løst på Adolf Hitler.

Scar var løvekongen Mufasas lillebror, og Simbas onkel. Hans opprinnelige navn var **Taka**, som betyr «*søppel*» på swahili. Han var alltid misunnelig på broren, fordi det var ham, og ikke Scar selv, som skulle arve tronen etter deres far, Ahadi.

Mufasa ble drept av sin yngre bror, Scar, mens han reddet sønnen, Simba, fra å bli trampet i hjel av en flokk ville gnuer.

## Referanser
Papantzin

**Papantzin** var en aztekerprinsesse fra Texcoco, datterdatter av Nezahualpilli og svigersøsteren til Moctezuma II. 

Moctezumas allianspolitikk gikk ut på å gifte sine kvinnelige slektninger med allianspartnernes konger. Papantzin var enke da hun i 1509 plutselig ble dødelig syk og falt i koma. Texcocoanerne gravla henne i en krypt, men hun våknet til live igjen.

Hun kunne fortelle en visjon der et lysende vesen med "kryssede pinner" på pannen hadde ført henne til bredden av Atlanterhavet, der hun så flere store «flytende hus» (skip) komme opp av horisonten, med de samme svarte krysede pinnen på seg, og med «vinger» (seil) som lignet på lysvesenets panne. Prinsessen fikk vite at mennene på skipene kom fra et fjernt land og ville erobre aztekerne og bringe kunnskap om den ene sanne Gud. Da hun fortalte denne visjonen til Moctezuma, leste han imperiets undergang i den, og nektet å noen gang snakke med henne igjen.

Ti år senere erobret spanjolene Mexico, og Papantzin ble en av de første innfødte som konverterte til kristendom. Hun ble døpt i 1525 da de første fransiskanerbrødrene kristnet Texcoco.

## Referanser
Petsoe End

**Petsoe End** er en liten landsby eller grend (*hamlet*) i Buckinghamshire i England. Den tilhører det verdslige sognet Emberton i Milton Keynes. Opprinnelig var Petsoe en større landsby med et eget sogn, men i dag er det bare Petsoe End som gjenstår; navnet går dog igjen i to andre steder i nærheten, *Petsoe Manor* og *Petsoe Lodge*.

Sammenslåingen av kirkesognene Petsoe og Emberton skjedde i 1650. Landsbyen Ekeney, som nå er helt borte, ble innlemmet samtidig. Det er ingenting igjen av sognekirken i Petsoe, men det er fortsatt mulig å se spor etter den i landskapet. Det verdslige sognet Petsoe fortsatte å eksistere, men bortfalt etter at det ved folketellingen i 1981 hadde en befolkning på 0. De få menneskene som bodde i Petsoe End hadde da blitt registrert annensteds.

## Referanser


## Eksterne lenker
* «Petsoe End, Milton Keynes», *Ilivehere.co.uk*, ulike former for statistikk
Midland County (Michigan)

**Midland County** er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Gladwin County i nord, Bay County i øst, Isabella County i vest, Saginaw County i sørøst, Gratiot County i sørvest og mot Clare County i nordvest.

Midland Countys totale areal er 1&nbsp;367 km² hvorav 17 km² er vann. I 2000 hadde fylket 82&nbsp;874 innbyggere og administrasjonssenteret ligger i byen Midland. 

Fylket ble grunnlagt i 1831 av land fra Saginaw County og har fått sitt navn etter sin plassering midt på den sørlige halvøya. 

## Eksterne lenker
*
Isabella County

**Isabella County** er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Clare County i nord, Midland County i øst, Gratiot County i sørøst, Montcalm County i sørvest og mot Mecosta County i vest.

Isabella Countys totale areal er 1&nbsp;496 km² hvorav 9 km² er vann. I 2000 hadde fylket 63&nbsp;351 innbyggere og administrasjonssenteret er byen Mt. Pleasant. 

Fylket ble grunnlagt i 1831 av land fra blant annet Mackinac County og har fått sitt navn etter den spanske dronningen Isabella I som var Christofer Columbus beskytter. 
 
## Eksterne lenker
*
Aurgjelding

**Aurgjelding** er en betegnelse på personer fra gamle Aure kommune i Møre og Romsdal. Begrepet blir brukt om både de som bor i kommunen, og de som har flyttet fra kommunen. Folk fra Aure sentrum kalles gjerne også for auringar og folk fra tidligere Stemshaug kommune blir kalt stemshaugingar. Personer fra gamle Tustna kommune (som var egen kommune inntil 1. januar 2006) kalles for tustninger og ikke aurgjeldinger. 

Ordet må forstås som en person fra Aure *[[prestegjeld]]*. 

Selv lokalkjente skribenter tyr til omskrivinger som auremann eller aurekvinne, og stedsnavnforsker Ola Stemshaug regner da som sikkert at skribenten har tenkt på homonymet -gjelding med kastrat og ikke på prestegjeld. 

Begrepet brukes og i overført betydning om den lokale båttype; en geitbåt bygd i Aure, kan omtales som ei *aurgjeldinggeit*, en båt med detaljer som likner åfjordsbåten, kalles en aurgjelding.  

Begrepet *aurgjelding* blir også benyttet om dialekten i Aure, vi kan da si at en person *er* aurgjelding og han *snakker* aurgjelding.

## Referanser


## Kjente aurgjeldinger
* Ingunn Oldervik Golmen, (1964), Sp-politiker
* Kristofer Leirdal, (1915), billedhugger
* Rikard Olsvik, (1932), AP-politiker
* Johan Skipnes, (1909–2005), Krf-politiker
* John Aalmo, (1902–1981), Høyre-politiker
Clare County

**Clare County** er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Roscommon County i nordøst, Gladwin County i øst, Isabella County i sør, Osceola County i vest og mot Missaukee County i nordvest.

Clare Countys totale areal er 1&nbsp;490 km² hvorav 22 km² er vann. I 2000 hadde fylket 31&nbsp;252 innbyggere og administrasjonssenteret ligger i byen Harrison. 

Fylket ble grunnlagt i 1840 av land fra blant annet Mackinac County og het frem til 1843 Kaykakee County. Det har fått sitt navn etter det Irske fylket County Clare. 
## Eksterne lenker
*
Gayhurst

**Gayhurst** er en landsby i det seremonielle grevskapet Buckinghamshire i England. Den er et verdslig sogn i distriktet Milton Keynes, og ligger omkring 4&nbsp;km nord-nordvest for Newport Pagnell. I henhold til folketellingen i 2011 bor det 128 innbyggere i landsbyen.

## Beskrivelse
Navnet er av angelsaksisk opprinnelse, og betyr «trekledd ås hvor man holder geiter». Den er nevnt som *Gateherst* i *[[Domesday Book]]* (1086), og på det tidspunkt eide biskop Odo av Bayeux den lokale herregården.

Sognekirken St Peters Church, dedikert apostelen Peter, er en liten kirke fra 1600-tallet, opprinnelig bygget for å tjene som sete for familien Christie. Ombygget i 1728 i en mer klassisk stil for å erstatte middelalderkirke av en ukjent arkitekt.

Gayhurst House (i dag kjent som Gayhurst Court) er en sent elisabetansk herregård, men med betydelig endringer av den viktorianske arkitekten William Burges. Bygningen ligger tilstøtende til sognekirken. Det ble hevdet at Francis Drake eide herregården, men det er ikke påvist at noen gang bodde der.

## Referanser


## Eksterne lenker
* «Parishes : Gayhurst», Victoria History of the Counties of England, A History of the County of Buckingham: Volume 4 (1927), s. 343–347.
Jesús Enrique Helguera

**Jesús Enrique Emilio de la Helguera Espinoza** (født 28. mai 1910, død 5. desember 1971) var en kunstner født i Chihuahua i Mexico. Han bodde blant annet i Mexico by og Córdoba i Veracruz før han ble flyttet til Ciudad Real i Spania som liten gutt på grunn av urolighetene rundt den meksikanske revolusjonen. I Madrid studerte han malerkunst. 

Helguera giftet seg med Julia Gonzales Llano, som han også hentet mye av sin inspirasjon fra til sine kunstverk. Sammen med Julia fikk han 2 barn, Fernando og Maria Luisa. 

Han flyttet tilbake til Mexico sammen med sin familie på grunn av den spanske borgerkrigen. I Mexico arbeidet han som illustratør. I 1940 malte han det berømte La Leyenda de los Volcanes «*Sagnet om vulkanene*». Helguera ble berømt for sine precolumbianske kunstverk.

## Eksterne lenker
* Biografi og kunstverk malt av Helguera (på spansk)
* Legenden Jesus Helguera (på engelsk)